Farg‘ona viloyati, Rishton tumani IIB tomonidan fuqaroning 500 dona chinni idishini o‘g‘irlab ketgan shaxs qo‘lga olingan. Foto: Farg‘ona viloyati IIB Shu tumanning A.Navoiy ko‘chasida istiqomat qiluvchi D.N. ismli ayol IIBga murojaat qilib, 18 iyun kunidan 19 iyun kuniga o‘tar kechasi noma’lum shaxs yashash xonadoni oldida qarovsiz qoldirilgan, umumiy qiymati 1 mln 250 ming so‘m bo‘lgan 500 dona chinni likopni o‘g‘irlab ketgani haqida xabar bergan. Holat yuzasidan Rishton tumani IIB huzuridagi tergov bo‘limi tomonidan Jinoyat kodeksining 169-moddasi 1-qismi bilan jinoyat ishi qo‘zg‘atilgan. Tezkor surishtiruv ishlari davomida, ushbu jinoyatni G‘.I. sodir etganligi aniqlanib, protsessual tartibda ushlangan. Hozirda tergov harakatlari olib borilmoqda.